NÁRODNÁ RADA SLOVENSKEJ REPUBLIKY

**VII. volebné obdobie**

CRD- 417/2018

**891a**

**I n f o r m á c i a**

**o prerokovaní návrhu poslancov Národnej rady Slovenskej republiky Petra Antala a Petra Kresáka na vydanie zákona, ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov (tlač 891) vo výboroch Národnej rady Slovenskej republiky v druhom čítaní**

 Národná rada Slovenskej republiky uznesením č. 1124 zo 14. marca 2018 pridelila návrh poslancov Národnej rady Slovenskej republiky Petra Antala a Petra Kresáka na vydanie zákona, ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov (tlač 891) na prerokovanie týmto výborom:

 **Ústavnoprávnemu výboru Národnej rady Slovenskej republiky a**

**Výboru Národnej rady Slovenskej republiky pre pôdohospodárstvo a životné prostredie**

 Za gestorský výbor určila Výbor Národnej rady Slovenskej republiky pre pôdohospodárstvo a životné prostredie.

 Výbory prerokovali predmetný poslanecký návrh zákona v lehote určenej uznesením Národnej rady Slovenskej republiky.

**II.**

 Poslanci Národnej rady Slovenskej republiky, ktorí nie sú členmi výborov, ktorým bol poslanecký návrh zákona pridelený, neoznámili v určenej lehote gestorskému výboru žiadne stanovisko k predmetnému poslaneckému návrhu zákona (§ 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

 Výbory Národnej rady Slovenskej republiky, ktorým bol poslanecký návrh zákona pridelený zaujali k nemu nasledovné stanoviská:

 Ústavnoprávny výbor Národnej rady Slovenskej republiky neprijal uznesenie, keďže návrh uznesenia nezískal súhlas nadpolovičnej väčšiny prítomných poslancov.

Výbor Národnej rady Slovenskej republiky pre pôdohospodárstvo a životné prostredie uznesením č. 160 z 25. apríla 2018 s poslaneckým návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

**IV.**

 Z uznesení výborov Národnej rady Slovenskej republiky, uvedených v bode III. tejto správy, vyplývajú tieto pozmeňujúce a doplňujúce návrhy

V čl. I úvodnej vete sa slová „zákona č. 90/2017 Z. z. a zákona č. 292/2017 Z. z.“ nahrádzajú slovami „zákona č. 90/2017 Z. z., zákona č. 292/2017 Z. z. a zákona č. 106/2018 Z. z.“.

Precizovanie legislatívneho textu.

**Výbor Národnej rady Slovenskej republiky pre pôdohospodárstvo a životné prostredie**

V čl. I 2. bode sa za slovo „zberu“ vkladajú slová „podľa prvej vety“.

Precizovanie legislatívneho textu.

**Výbor Národnej rady Slovenskej republiky pre pôdohospodárstvo a životné prostredie**

V čl. I 2. bode (§ 27 ods. 17) sa slová „organizáciu zodpovednosti pre obaly“ nahrádza slovami „organizáciu zodpovednosti výrobcov pre obaly“.

Dopĺňa sa slové „výrobcov“ do pojmu, ktorý je zadefinovaný v platnom § 28 a 59 zákona ako „organizácia zodpovednosti výrobcov pre obaly“.

**Výbor Národnej rady Slovenskej republiky pre pôdohospodárstvo a životné prostredie**

V čl. I 4. bode sa za slová „písm. r)“ vkladajú slová „ v časti vety“.

 Precizovanie legislatívneho textu

**Výbor Národnej rady Slovenskej republiky pre pôdohospodárstvo a životné prostredie**

V čl. I sa za bod 4. vkladajú nové body 5. a 6., ktoré znejú:

„5. V § 32 odseky 28 a 29 znejú:

„(28) Trhový podiel výrobcu elektrozariadenia je percentuálny podiel množstva elektrozariadení kategórie podľa prílohy č. 6 druhej časti uvedených výrobcom elektrozariadení na trh v danom kalendárnom roku k celkovému množstvu elektrozariadení v danej kategórii podľa prílohy č. 6 druhej časti uvedených na trh v danom kalendárnom roku. Do výpočtu trhového podielu výrobcu elektrozariadenia vstupujú len množstvá elektrozariadení, z ktorých sa stane elektroodpad z domácností.

(29) Zberový podiel výrobcu elektrozariadení kategórie podľa prílohy č. 6 druhej časti pre príslušný kalendárny rok je súčin celkového množstva vyzbieraného elektroodpadu z domácností v Slovenskej republike pochádzajúceho z elektrozariadení z kategórie podľa prílohy č. 6 druhej časti v predchádzajúcom kalendárnom roku a trhového podielu výrobcu elektrozariadení v danej kategórii podľa prílohy č. 6 druhej časti za predchádzajúci kalendárny rok.

Precizovanie súčasne platného legislatívneho textu, aby bolo zrejmé, že trhový a zberový podiel výrobcu elektrozariadenia sa vzťahuje len na elektroodpad z domácností.

**Výbor Národnej rady Slovenskej republiky pre pôdohospodárstvo a životné prostredie**

 6. V § 44 ods. 7 sa slová „vzťahuje aj“ nahrádza slovom „nevzťahuje“.

Zosúladenie obsahu § 44 ods. 7 so zmenou vykonanou v druhom bode návrhu (§27 ods. 17).“.“

**Výbor Národnej rady Slovenskej republiky pre pôdohospodárstvo a životné prostredie**

V čl. I 6. bode (§ 52 ods. 25) sa slová „z obalov“ nahrádzajú slovami „odpady z obalov“.

Legislatívno-technické spresnenie textu „z obalov“, ktorý sa v platnom § 52 ods. 25 zákona nachádza na dvoch miestach.

**Výbor Národnej rady Slovenskej republiky pre pôdohospodárstvo a životné prostredie**

V čl. I sa za bod 7. vkladá bod 8., ktorý znie:

„8. Za § 135c sa vkladá § 135d, ktorý znie:

„§ 135d

Prechodné ustanovenia k úpravám účinným od 1. júla 2018

Trhový podiel výrobcu elektrozariadenia pre rok 2018 je percentuálny podiel množstva elektrozariadení kategórie podľa prílohy č. 6 prvej časti a členenia podľa vykonávacieho predpisu [§ 105 ods. 3 písm. k) ] uvedených výrobcom elektrozariadení na trh v danom kalendárnom roku k celkovému množstvu elektrozariadení v danej kategórií podľa prílohy č. 6 prvej časti a členenia podľa vykonávacieho predpisu [§ 105 ods. 3 písm. k)] uvedených na trh v danom kalendárnom roku. Do výpočtu trhového podielu výrobcu elektrozariadenia vstupujú len množstvá elektrozariadení, z ktorých sa stane elektroodpad z domácností.

Zberový podiel výrobcu elektrozariadenia pre rok 2018 je súčin celkového množstva vyzbieraného elektroodpadu z domácností v Slovenskej republike pochádzajúceho z elektrozariadení z kategórie podľa prílohy č. 6 prvej časti a členenia podľa vykonávacieho predpisu [§ 105 ods. 3 písm. k) ] v predchádzajúcom kalendárnom roku a trhového podielu výrobcu elektrozariadení z kategórie podľa prílohy č. 6 prvej časti a členenia podľa vykonávacieho predpisu [§ 105 ods. 3 písm. k) ] za predchádzajúci kalendárny rok.“.

Výrobca elektrozariadenia, ktorý je zapísaný v Registri výrobcov vyhradeného výrobku podľa doterajších predpisov, je povinný požiadať o zápis do Registra vyhradeného výrobku pre kategórie elektrozariadení podľa prílohy č. 6 druhej časti do 31. decembra 2018.

 Výrobca elektrozariadenia, ktorý od 15. augusta 2018 do 31. decembra 2018 prvýkrát uvedie elektrozariadenie na trh v Slovenskej republike, je povinný požiadať o zápis do Registra výrobcov vyhradeného výrobku podľa § 30 ods. 1 pre kategórie elektrozariadení podľa prílohy č. 6 prvej časti a druhej časti.

Výrobca elektrozariadenia, ktorý prvý krát uvedie elektrozariadenie na trh v Slovenskej republike po 1. januári 2019, je povinný požiadať o zápis do Registra výrobcov vyhradeného výrobku podľa § 30 ods. 1 pre kategórie elektrozariadení podľa prílohy č. 6 druhej časti.“.

Zmena v kategóriách elektrozariadení, ktorá nastáva od 15. augusta 2018 prináša potrebu úpravy niektorých vzťahov na prelome roku 2018. Výpočet trhového a zberového podielu výrobcov elektrozariadení bol upravený tak, aby sa pri výpočte vychádzalo z kategórií a podkategórií podľa prílohy č. 6 prvej časti. S uvedenou zmenou súvisí aj potreba úpravy registrácie nových výrobcov elektrozariadení a preregistrácie už existujúcich výrobcov elektrozariadení.“.“

**Výbor Národnej rady Slovenskej republiky pre pôdohospodárstvo a životné prostredie**

**V.**

 Gestorský výbor prerokoval návrh spoločnej správy o prerokovaní návrhu poslancov Národnej rady Slovenskej republiky Petra Antala a Petra Kresáka na vydanie zákona, ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov (tlač 891).

 **Výbor neprijal platné uznesenie** v  zmysle § 52 ods. 4 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

 Uznesením výboru č. 154 z 28. februára 2018 poveril Jána Kvorku v súlade s § 80 zákona č. 350/1996 Z. z. o rokovacom poriadku v znení neskorších predpisov za spoločného spravodajcu, ktorý predkladá predmetnú informáciu a bude predkladať návrh na ďalší postup.

Peter **A n t a l**

predseda výboru